SPC คว้ารางวัล “The European Award for Best Practices 2022”
“สหพัฒน์” คว้ารางวัลอันทรงเกียรติเวทีระดับโลก “The European Award for Best Practices 2022” รับคัดเลือกจากสถาบัน ESQR ประเทศสวิตเซอร์แลนด์
“สหพัฒน์” คว้ารางวัลอันทรงเกียรติเวทีระดับโลก “The European Award for Best Practices 2022” รับคัดเลือกจากสถาบัน ESQR ประเทศสวิตเซอร์แลนด์
23 ธ.ค. 2565

นายบุญชัย โชควัฒนา ประธานกรรมการ บริษัท สหพัฒนพิบูล จำกัด (มหาชน) หรือ SPC กล่าวว่า สหพัฒน์ได้รับรางวัล The European Award for Best Practices 2022  ซึ่งเป็นรางวัลที่ได้รับคัดเลือกจาก สถาบัน European Society of Quality Research (ESQR) ประเทศสวิตเซอร์แลนด์ รางวัลดังกล่าวนับเป็นรางวัลอันทรงเกียรติ จัดขึ้นเพื่อยกย่ององค์กร บริษัทและหน่วยงานที่มีแนวทางปฏิบัติและกลยุทธ์การจัดการคุณภาพ เปรียบเสมือนเครื่องหมายการันตีความเป็นเลิศ ในการบริหารจัดการองค์กรที่มีคุณภาพ
ทั้งนี้ สะท้อนถึงความแข็งแกร่งในการดำเนินธุรกิจที่เทียบเท่าสากล และแสดงถึงการเป็นองค์กรต้นแบบที่มีการดำเนินธุรกิจที่ดี ภายใต้กรอบการประเมินคุณภาพตามมาตรฐานสากลและสร้างสรรค์นวัตกรรมเทคโนโลยีอันล้ำสมัย สำหรับงานมอบรางวัลดังกล่าวจัดขึ้น ณ Hotel Le Plaza Brussels ราชอาณาจักรเบลเยียม
ถือว่านับเป็นความภูมิใจและเป็นความสำเร็จอีกก้าวหนึ่งของสหพัฒน์ ที่ไปคว้ารางวัลเวทีระดับโลก ซึ่งสหพัฒน์ยังคงมุ่งมั่นในการสร้างสรรค์นวัตกรรมที่ดีให้กับผลิตภัณฑ์เพื่อผู้บริโภคต่อไป